વર્તમાન પ્રદેશ નેતાગીરી પ્રત્યે નિષ્ઠા ધરાવતા ધારાસભ્યોને ગઇ કાલે સાંજે જ ખેડા નજીકના ફાર્મ હાઉસમાં લઇ જવાયા છે. આ ધારાસભ્યોમાં શંકરસિંહ વાઘેલા સમર્થક ધારાસભ્યો જોડાયા નથી, જોકે પ્રદેશ કોંગ્રેસના પ્રવક્તા ડો. મનીષ દોશી કહે છે કે ભાજપ કાવાદાવા કરી રહ્યું છે. ભાજપની તમામ પ્રકારની અનૈતિક પ્રવૃત્તિ સામે સંગઠિત રહેવા કોંગ્રેસના ધારાસભ્યો એકમેકના સંપર્કમાં છે એટલે કોંગ્રેસને આવો કોઇ કેમ્પ કરવો જરૂરી લાગતો નથી.